**Bradley Malone** (s. 20. toukokuuta 1989) on kanadalainen jääkiekkohyökkääjä, joka pelaa NHL-seura Edmonton Oilersin organisaatiossa. Malone on Colorado Avalanchen varaus vuoden 2007 NHL:n varaustilaisuudesta. Pelipaikaltaan hän on vasen laitahyökkääjä.

Ura
---

Malone syntyi newbrunswickilaisessa Chathamissa, jossa hän pelasi juniorijoukkueessa. Hän lähti 15-vuotiaana kotoaan Cushing -akatemiaan. 17-vuotiaana Malone liittyi USHL-joukkue Sioux Falls Stampedeen tehden 33 pistettä 57 pelissä, jonka jälkeen Colorado Avalanche varasi hänet 105. pelaajana NHL:n vuoden 2007 varaustilaisuudessa. Sen jälkeen Malone pelasi neljä kautta Pohjois-Dakotan yliopistossa, jossa teki sinä aikana yhteensä 85 pistettä. Yliopistouransa jälkeen Malone teki Coloradon kanssa kahden vuoden tulokassopimuksen 12. huhtikuuta 2011. Malonen ammattilaisura alkoi heti, kun hän liittyi Coloradon farmijoukkue Lake Erie Monstersin mukaan pelaamaan AHL:n pudotuspelejä. Malone teki pelaamissaan kolmessa ottelussa yhden pisteen.

Ensimmäisen Coloradon harjoitusleirinsä jälkeen Malone palasi farmijoukkue Monstersiin, jossa aloitti kauden 2011–2012. Hän teki 13 pistettä 24 pelissä. Avalanchen hyökkääjä Kevin Porterin loukkaannuttua Malone kutsuttiin ylös NHL:ään. Hän teki seuraavana päivänä 9. joulukuuta 2011 NHL-debyyttinsä, kun Avalanche hävisi Edmonton Oilersille lukemin 4–1. Peliaikaa Malone sai 10.12 minuuttia. Ensimmäinen piste syntyi viidennessä pelissä syötön muodossa Philadelphia Flyersia vastaan 19. joulukuuta. Seuraavassa ottelussa hän pelasi jouluaattona ensimmäisen kerran ammattilaistasolla Tampa Bay Lightningia edustanutta serkkuaan Ryan Malonea vastaan. Malone syötti yhdeksässä pelaamassaan ottelussa kaksi osumaa ennen paluutaan Lake Erieen, jossa hän teki tulokaskaudellaan 36 pistettä 67 pelissä. Heinäkuussa 2013 Malone solmi vuoden mittaisen jatkosopimuksen Avalanchen kanssa.

Coloradon sopimuksensa loputtua Malone teki kahden vuoden mittaisen sopimuksen Carolina Hurricanesin kanssa 1. heinäkuuta 2014. Hurricanesissa Malone onnistui vakiinnuttamaan paikkansa NHL-kokoonpanossa. Ensimmäisellä kaudellaan hän pelasi 65 ja toisella 57 runkosarjaottelua.

Heinäkuussa 2016 Washington Capitals teki Malonen kanssa yhden vuoden mittaisen kaksisuuntaisen sopimuksen. Helmikuussa 2017 Malone kaupattiin yhdessä Zach Sanfordin, ensimmäisen kierroksen varausvuoron sekä ehdollisen toisen kierroksen varausvuoron kanssa St. Louis Bluesiin vaihdossa Kevin Shattenkirkiin ja Pheonix Copleyhyn. Ennen kauppaa Malone ehti pelata Capitalsin AHL-farmiseura Hershey Bearsissa 52 ottelua tehoilla 7+13=20. Blues lähetti Malonen heti AHL:ään Chicago Wolvesiin. Wolvesissa hän ehti pelata 19 runkosarjaottelua tehoin 4+4=8.

Malone siirtyi Edmonton Oilersiin heinäkuussa 2017 kahden vuoden sopimuksella. Sopimuksen ensimmäisenä kautena 2017-2018 Malone pelasi suurimman osan kaudesta AHL-farmiseura Bakersfield Condorsissa. NHL-kokoonpanoon hän pääsi seitsemässä ottelussa. Kaudella 2018-2019 hän pelasi Oilersissa 16 ottelua jääden ilman tehopisteitä. Condors eteni kauden päätteeksi pudotuspeleihin, joissa Malone oli joukkueen tehokkain pelaaja tehtyään kymmenessä ottelussa viisi maalia sekä yhteensä 13 tehopistettä. Oilers ja Malone solmivat yksivuotisen jatkosopimuksen heinäkuussa 2019. Kauden 2019-2020 Malone pelasi kokonaan Condorsissa, jossa hän teki 49 runkosarjaottelussa tehot 13+18=31.

Pelattuaan Oilersista lainalla Condorsissa kolmen kauden ajan, Malone teki huhtikuussa 2020 kaksivuotisen sopimuksen suoraan Condorsiin. Malone valittiin joukkueen kapteeniksi kaudeksi 2020-2021. Helmikuussa 2022 Malone teki Oilersin kanssa loppukauden kattavan sopimuksen. Oilers asetti Malonen Waivers-listalle, jonka kautta hänet voitiin lainata Condorsiin.

Kesäkuussa 2022 Malone solmi kahden vuoden ja arvoltaan 1,525 miljoonan dollarin sopimuksen Oilersin kanssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Pohjois-Dakotan yliopisto | NCAA | 34 | 1 | 2 | 3 | 44 | - | - | - | - | - |
| 2008–2009 | Pohjois-Dakotan yliopisto | NCAA | 41 | 5 | 12 | 17 | 77 | - | - | - | - | - |
| 2009–2010 | Pohjois-Dakotan yliopisto | NCAA | 43 | 11 | 14 | 25 | 102 | - | - | - | - | - |
| 2010–2011 | Pohjois-Dakotan yliopisto | NCAA | 43 | 16 | 24 | 40 | 108 | - | - | - | - | - |
|  | Lake Erie Monsters | AHL | - | - | - | - | - | 3 | 0 | 1 | 1 | 2 |
| 2011–2012 | Colorado Avalanche | NHL | 9 | 0 | 2 | 2 | 0 | - | - | - | - | - |
|  | Lake Erie Monsters | AHL | 67 | 11 | 25 | 36 | 89 | - | - | - | - | - |
| 2012–2013 | Colorado Avalanche | NHL | 13 | 1 | 1 | 2 | 16 | - | - | - | - | - |
|  | Lake Erie Monsters | AHL | 63 | 10 | 14 | 24 | 99 | - | - | - | - | - |
| 2013–2014 | Colorado Avalanche | NHL | 32 | 3 | 2 | 5 | 23 | 6 | 0 | 0 | 0 | 2 |
|  | Lake Erie Monsters | AHL | 35 | 8 | 7 | 15 | 75 | - | - | - | - | - |
| 2014–2015 | Carolina Hurricanes | NHL | 65 | 7 | 8 | 15 | 74 | - | - | - | - | - |
| 2015–2016 | Carolina Hurricanes | NHL | 57 | 2 | 4 | 6 | 75 | - | - | - | - | - |
| 2016–2017 | Hershey Bears | AHL | 52 | 7 | 13 | 20 | 66 | - | - | - | - | - |
|  | Chicago Wolves | AHL | 19 | 4 | 4 | 8 | 6 | - | - | - | - | - |
| 2017–2018 | Edmonton Oilers | NHL | 7 | 0 | 0 | 0 | 6 | - | - | - | - | - |
|  | Bakersfield Condors | AHL | 56 | 13 | 20 | 33 | 49 | - | - | - | - | - |
| 2018–2019 | Edmonton Oilers | NHL | 16 | 0 | 0 | 0 | 4 | - | - | - | - | - |
|  | Bakersfield Condors | AHL | 43 | 8 | 17 | 25 | 45 | 10 | 5 | 8 | 13 | 16 |
| 2019–2020 | Bakersfield Condors | AHL | 49 | 13 | 18 | 31 | 88 | - | - | - | - | - |
| 2020–2021 | Bakersfield Condors | AHL | 26 | 10 | 11 | 21 | 35 | 6 | 2 | 1 | 3 | 4 |
| 7 kautta | yhteensä | NHL | 199 | 13 | 17 | 30 | 198 | 6 | 0 | 0 | 0 | 2 |
| 9 kautta | yhteensä | AHL | 410 | 84 | 129 | 213 | 552 | 19 | 7 | 10 | 17 | 22 |

Lähteet
-------

* Bradley Malone *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10 11 12  Brad Malone EliteProspects. Viitattu 19.2.2022. (englanniksi)
2. ↑  Avalanche signs Malone  14.4.2011. Colorado Avalanche. Viitattu 19.2.2022. (englanniksi)
3. 1 2  Brad Malone game logs 2011-2012 National Hockey League. Viitattu 19.2.2022. (englanniksi)
4. ↑  Battle of the Malones  22.12.2011. Colorado Avalanche. Viitattu 19.2.2022. (englanniksi)
5. ↑  Brad Malone CapFriendly. Viitattu 19.2.2022. (englanniksi)
6. ↑  Canes Agree to Terms with Brad Malone  1.7.2014. Carolina Hurricanes. Viitattu 19.2.2022. (englanniksi)
7. ↑  Capitals sign Brad Malone  3.7.2016. Washington Capitals. Viitattu 19.2.2022. (englanniksi)
8. ↑  Blues deal Shattenkirk, Copley to Capitals  28.2.2017. St. Louis Blues. Viitattu 19.2.2022. (englanniksi)
9. ↑  Oilers sign Malone  3.7.2017. Edmonton Oilers. Viitattu 19.2.2022. (englanniksi)
10. ↑  Bakersfield Condors 2018-2019 Playoffs EliteProspects. Viitattu 19.2.2022. (englanniksi)
11. ↑  RELEASE: Oilers sign Malone and Starrett to contract extensions  3.7.2019. Edmonton Oilers. Viitattu 19.2.2022. (englanniksi)
12. ↑  MALONE AND ESPOSITO SIGNED TO TWO-YEAR DEALS Bakersfield Condors. Viitattu 19.2.2022. (englanniksi)
13. ↑  [nhl.com/oilers/news/release-oilers-sign-brad-malone/c-330021594 RELEASE: Oilers sign Brad Malone]  10.2.2022. Edmonton Oilers. Viitattu 19.2.2022. (englanniksi)
14. ↑